ai4bharat/Pralekha huggingface dataset:
रक्षा मंत्रालय
रक्षा अलंकरण समारोह 
राष्ट्रपति ने सशस्त्र बलों और भारतीय तटरक्षक बल के सेवारत और सेवानिवृत्त कर्मियों को 52 एवीएसएम, एक बार टू एवीएसएम, तीन यूवाईएसएम और 28 पीवीएसएम प्रदान किए
राष्ट्रपति श्रीमती द्रौपदी मुर्मु, जो सशस्त्र बलों की सर्वोच्च कमांडर हैं, ने 27 जून, 2023 को नई दिल्ली में आयोजित रक्षा अलंकरण समारोह  के दौरान सशस्त्र बलों और भारतीय तटरक्षक बल के 84 सेवारत और सेवानिवृत्त कर्मियों को विशिष्ट सेवा पुरस्कार प्रदान किए। राष्ट्रपति ने असाधारण क्रम की विशिष्ट सेवा के लिए कर्मियों को 52 अति विशिष्ट सेवा पदक , वन बार टू एवीएसएम, तीन उत्तम युद्ध सेवा पदक  और 28 परम विशिष्ट सेवा पदक  से सम्मानित किया। प्रस्तुति के क्रम में पुरस्कार विजेताओं की सूची इस प्रकार है:
अति विशिष्ट सेवा पदक
1. आईसी-42300एच लेफ्टिनेंट जनरल पीएन अनंतनारायणन, सेना मेडल, इन्फैंट्री 
2. आईसी-43218ए लेफ्टिनेंट जनरल परमजीत सिंह मिन्हास, आर्मर्ड  
3. आईसी-47482एल लेफ्टिनेंट जनरल हरमिंदर सिंह काहलों, सेना मेडल, कोर ऑफ इंजीनियर्स 
4. आईसी-41934एम लेफ्टिनेंट जनरल सुनील पुरी गोस्वामी, विशिष्ट सेवा मेडल, आर्मी एयर डिफेंस 
5. एमआर-04896के लेफ्टिनेंट जनरल दलजीत सिंह, विशिष्ट सेवा मेडल, आर्मी मेडिकल कोर 
6. आईसी-44515ए लेफ्टिनेंट जनरल वेलायुधन श्रीहरि, शौर्य चक्र, सेना मेडल, इन्फैंट्री 
7. आईसी-47004एफ लेफ्टिनेंट जनरल पदम सिंह शेखावत, सेना मेडल, मैकेनाइज्ड इन्फैंट्री 
8. आईसी-47657एच लेफ्टिनेंट जनरल माइकल एंथोनी जूड फर्नांडीज, विशिष्ट सेवा मेडल, कोर ऑफ इंजीनियर्स 
9. आईसी-42887एम लेफ्टिनेंट जनरल प्रदीप कुमार चहल, खुफिया कोर 
10. डीआर-10421डब्ल्यू लेफ्टिनेंट जनरल सतीश रामचन्द्रन अय्यर, आर्मी इंटेलीजेंस कोर 
11. MR-05138Y मेजर जनरल  अरिंदम चटर्जी, विशिष्ट सेवा मेडल, आर्मी मेडिकल कोर 
12. आईसी-49349एफ मेजर जनरल  विनीत गौड़, इलेक्ट्रॉनिक्स और मैकेनिकल इंजीनियर्स कोर 
13. आईसी-48518एल मेजर जनरल  मोहित मल्होत्रा, सेना मेडल, आर्मर्ड कोर 
14. आईसी-48520एच मेजर जनरल  संजय मित्रा, इन्फैंट्री 
15. आईसी-48681एल मेजर जनरल  राघवाचारी संथाना रमन, युद्ध सेवा मेडल, इन्फैंट्री 
16. आईसी-48989Y मेजर जनरल  राजीव घई, सेना मेडल
रक्षा मंत्रालय
भारतीय सेना ने 24वां करगिल विजय दिवस मनाने के लिए नई दिल्ली से द्रास तक सेना के तीनों अंगों की सर्व महिला मोटरसाइकिल रैली लॉन्च की
भारतीय सेना ने 1999 के करगिल युद्ध में पाकिस्तान पर जीत के 24 वर्ष पूरे होने और महिलाओं की अदम्य भावना को उजागर करने के लिए राष्ट्रीय समर स्मारक, दिल्ली से करगिल युद्ध स्मारक, द्रास  तक सेना के तीनों अंगों की 'नारी सशक्तिकरण महिला मोटरसाइकिल रैली' लॉन्च की। सेना प्रमुख जनरल मनोज पांडे ने 18 जुलाई, 23 को नई दिल्ली के राष्ट्रीय समर स्मारक से सर्व महिला मोटरसाइकिल रैली को झंडी दिखाकर रवाना किया। इस अवसर पर आर्मी वाइव्स वेलफेयर एसोसिएशन की अध्यक्ष श्रीमती अर्चना पांडे भी उपस्थित थीं। राष्ट्रीय समर स्मारक पर झंडी दिखाने के लिए टीवीएस मोटर कंपनी के बिजनेस - प्रीमियम प्रमुख और अन्य प्रायोजकों सहित कई सैन्य और गणमान्य नागरिक उपस्थित थे। रैली के सदस्यों को कार्यक्रम स्थल पर एकत्रित लोगों द्वारा प्रेरित और उत्साहित किया गया।
सेना के तीनों अंगों की 25 सदस्यीय टीम में दो वीर नारियां, जिनमें से एक सेवारत अधिकारी, भारतीय सेना की 10 सेवारत महिला अधिकारी, भारतीय वायु सेना और भारतीय नौसेना की एक-एक महिला अधिकारी, भारतीय सेना की तीन महिला सैनिक और आठ सशस्त्र बलों के जीवनसाथी शामिल हैं। टीम, करगिल युद्ध में सशस्त्र बलों की निर्णायक जीत का उत्सव मनाएगी और राष्ट्र की सेवा में सर्वोच्च बलिदान देने वाले सैनिकों को श्रद्धांजलि देगी। रैली लगभग 1000 किलोमीटर की कुल दूरी तय करेगी, जिसमें टीम हरियाणा, पंजाब के मैदानी इलाकों तथा जम्मू-कश्मीर और लद्दाख के ऊंचे पहाड़ी दर्रों से गुजरते हुए 25 जुलाई 23 को द्रास में करगिल युद्ध स्मारक पहुंचेगी। रैली के दौरान टीम एनसीसी कैडेटों, विभिन्न स्कूलों/कॉलेजों के विद्यार्थियों, पूर्व सैनिकों और वीर नारियों के साथ बातचीत करेगी। भारतीय सेना ने इस रैली के लिए टीवीएस मोटर कंपनी के साथ साझेदारी की है और प्रतिभागी टीवीएस रोनिन मोटरसाइकिल की सवारी करेंगे। सेना प्रमुख जनरल मनोज पांडे ने इस चुनौतीपूर्ण यात्रा के लिए पूरी टीम की सराहना की, जो दृढ़ संकल्प, नारी शक्ति और राष्ट्र निर्माण में महिलाओं द्वारा निभाई गई महत्वपूर्ण भूमिका को उजागर करती है।
मंत्रिमण्डल
कैबिनेट ने दूसरे देशों के साथ नाविकों के क्षमता प्रमाणपत्र की एकपक्षीय/द्विपक्षीय मान्यता के लिए आदर्श समझौता ज्ञापन पर हस्ताक्षर को मंज़ूरी दी
, 1978 पर अंतर्राष्ट्रीय सम्मलेन के विनियम 1/10 के अनुरूप प्रमाणपत्रों की एकपक्षीय/द्विपक्षीय मान्यता के लिए आदर्श समझौता ज्ञापन को अपनी मंजूरी दी है। इस समझौता ज्ञापन पर जहाजरानी मंत्रालय के प्रभारी मंत्री और विदेश मंत्री की अनुमति से जहाजरानी महानिदेशालय भारत सरकार दूसरे देशों के अपने समकक्षों के साथ हस्ताक्षर करेगा।
फायदे
इस एकपक्षीय समझौते से भारतीय नाविकों को जहाजरानी महानिदेशालय द्रारा जारी प्रमाण-पत्रों को दूसरे देश से एकपक्षीय मान्यता मिलना आसान होगा।
इससे भारतीय नाविक रोजगार के लिए उस देश के झंडे तले जहाज पर तैनात हो सकेंगे और इस तरह रोजगार के अवसर भी बढ़ेंगे। प्रस्तावित द्विपक्षीय समझौता ज्ञापन से भारत और वह देश जिससे यह समझौता हुआ है, एसटीसीडब्ल्यू के नियमन 1/10 के प्रावधानों के अनुसार अपने-अपने देशों के नाविकों को जारी समुद्री शिक्षा एवं प्रशिक्षण, सक्षमता के प्रमाणपत्रों, अनुमोदन, प्रशिक्षण के दस्तावेजी सबूत, मेडिकल फिटनेस प्रमाणपत्रों को मान्यता देने में सक्षम होंगे।
इस द्विपक्षीय समझौते से दोनों देशों के नाविकों को दोनों में से किसी भी देश के जहाजों पर उनके प्रमाणपत्रों को मिली मान्यता के आधार पर रोजगार मिल सकेगा। सबसे ज्यादा प्रशिक्षित नाविकों के साथ दूसरे देशों को नाविक उपलब्ध कराने वाला भारत इस समझौते से फायदे में रहेगा।
आरकेमीणा/आरएनएम/एके/ -5404
युवा कार्यक्रम एवं खेल मंत्रालय
युवा मामलों एवं खेल मंत्रालय ने अखिल भारतीय कैरम परिसंघ को राष्ट्रीय खेल परिसंघ की मान्यता दी
युवा मामलों एवं खेल मंत्रालय ने अखिल भारतीय कैरम परिसंघ  को 31 मार्च, 2019 तक या इस मामले पर दिल्ली उच्च न्यायालय का फैसला आने तक, जो भी पहले हो, के लिए औपबंधिक मान्यता प्रदान की है। इससे आगामी राष्ट्रीय/अंतर्राष्ट्रीय प्रतियोगिताओं में भारतीय खिलाडि़यों का खेलना आसान होगा। मंत्रालय से मान्यता मिलने का मतलब भारत में कैरम खेल के विकास में एआईसीएफ को बड़ी भूमिका प्रदान करना है। समय-समय पर सरकार के दिशा-निर्देशों में बदलाव के साथ अखिल भारतीय कैरम परिसंघ के काम-काज को लेकर विवाद होने की स्थिति में इस मान्यता की सरकार समीक्षा कर सकती है।
कैरम खेल को अन्य की श्रेणी में रखा गया है।
जल संसाधन, नदी विकास एवं गंगा संरक्षण मंत्रालय
500 से अधिक बच्चों ने नोएडा में एनएमसीजी बाल गंगा मेले में भाग लिया
एनएमसीजी ने वन रोपण और लोगों तक पहुंच के कार्यों में लगे रहने के लिए एचसीएल फाउंडेशन के साथ एक समझौता ज्ञापन पर हस्ताक्षर किए
राष्ट्रीय स्वच्छ गंगा मिशन  ने एचसीएल फाउंडेशन और जर्मन विकास एजेंसी जीआईजेड  के सहयोग से रविवार, 4 नवंबर, 2018 को एचसीएल के नोएडा परिसर में बाल गंगा मेला आयोजित किया। एचसीएल फाउंडेशन की सहायता वाले नोएडा के सरकारी स्कूलों, संपर्क केंद्रों, चैम्पियनों और विद्वानों के 500 से अधिक बच्चों ने हिस्सा लिया। इसी दिन 2008 में गंगा नदी को भारत की राष्ट्रीय नदी घोषित किया गया था और यह दिन पवित्र नदी में नई जान डालने के बारे में लोगों को जागरूक करने, बच्चों को पर्यावरण के प्रति जागरूक करने तथा जिम्मेदार नागरिक बनाने के संबंध में शिक्षित करने के लिए समर्पित किया गया।
बाल गंगा मेले का उद्घाटन एनएमसीजी के महानिदेशक श्री राजीव रंजन मिश्रा, सीएसआर की निदेशक सुश्री निधि पुंढीर और एससीएल फाउंडेशन की प्रमुख सुश्री मार्टिना बुरकार्ड, जीआईजेड के कार्यक्रम निदेशक तथा गौतमबुद्ध नगर के मुख्य विकास अधिकारी श्री अनिल कुमार सिंह की मौजूदगी में जल संसाधन, नदी विकास और गंगा संरक्षण मंत्रालय में सचिव श्री यू.पी. सिंह ने किया। इस मेले का आयोजन जल और नदियों के महत्व के बारे में स्कूली बच्चों में जागरूकता पैदा करने के उद्देश्य से किया गया ताकि वे प्रदूषण रहित, स्वच्छ जल और जल सुरक्षा के महत्व को समझ सकें, साथ ही प्राकृतिक वातावरण के प्रति आदर जगाने के साथ ही बच्चों को परिवर्तन का प्रतिनिधि बनाने के लिए प्रोत्साहित किया जा सके जिससे वे नदी के कायाकल्प और जल संरक्षण के लिए अन्य लोगों को प्रेरित कर सकें।
इस में भाग लेने वाले बच्चों ने दिन भर पानी की गुणवत्ता का परीक्षण, कचरे को अलग करने, संवादमूलक खेल, नुक्कड़ नाटक, रंगोली, पेंटिग, क्विज प्रतियोगिता और सिनेमा दिखाने सहित अनेक क्रियाकलापों में भाग लिया।
एनएमसीजी वनरोपण और गंगा बेसिन की पर्यावरण प्रणाली और उसकी वनस्पति की रक्षा करने के लिए प्रतिबद्ध है। इस दिशा में आगे बढ़ने के लिए एनएमसीजी ने एचसीएल फाउंडेशन के साथ एक समझौता ज्ञापन पर हस्ताक्षर किए ताकि गंगा की सहायक नदियों- हिंडन और यमुना पर कार्य किया जा सके और उत्तर प्रदेश और उत्तराखण्ड में वनों से ढका क्षेत्र बढ़ाया जा सके। दोनों संगठन निम्नलिखित क्षेत्र में कार्य करेंगेः
· वन और पर्यावरण संरक्षण पर संवेदनशीलता/जागरूकता कार्यक्रम
· एचसीएल फाउंडेशन के शहरी वन मॉडल-फाउंडेशन उपवन के अंतर्गत शहरों और उनके चारों तरफ वनरोपण
· सरकार द्वारा आवंटित भूमि पर सामूहिक वनरोपण तथा एचसीएल फाउंडेशन और जिला प्रशासन के सहयोग से शहरी वनीकरण
· दोनों पक्षों के बीच समझौता ज्ञापन पर हस्ताक्षर होने की तारीख से 10 वर्ष समाप्त होने तक 60 से 70 प्रतिशत सफलता दर से वनरोपण सुनिश्चित करना।
रेल मंत्रालय
रेलवे ने मई 2023 में माल ढुलाई से 14642 करोड़ रुपये की आय अर्जित की
पिछले वर्ष इसी अवधि में 14,084 करोड़ रुपये की तुलना में आय में 4 प्रतिशत की वृद्धि
रेलवे ने मई 2023 में 134 मीट्रिक टन माल ढुलाई की, पिछले वर्ष मई में 131 मीट्रिक टन माल ढुलाई की तुलना में 2 प्रतिशत का सुधार
रेलवे ने मई 2023 में 134 मीट्रिक टन माल की ढुलाई की, पिछले वर्ष मई महीने में 131.50 मीट्रिक टन की माल ढुलाई हुई थी। पिछले वर्ष की तुलना में माल की ढुलाई में लगभग 2 प्रतिशत का सुधार हुआ है। मई 2022 में माल ढुलाई से 14083.86 करोड़ रुपये का राजस्व प्राप्त हुआ था, जबकि मई 2023 में यह लगभग चार प्रतिशत बढ़कर 14641.83 करोड़ रुपये हो गया।
पिछले वर्ष अप्रैल-मई में 253.48 मीट्रिक टन माल की ढुलाई की गई। इस वर्ष अप्रैल-मई 2023 तक संचयी आधार पर 260.28 मीट्रिक टन माल ढुलाई हुई, जो पिछले साल की तुलना में लगभग 3 प्रतिशत का सुधार दर्शाती है। रेलवे ने पिछले वर्ष की तुलना में इस वर्ष आय में 5 प्रतिशत का सुधार किया। 2022 में रेलवे ने 27066.42 करोड़ रुपये की आय अर्जित की थी, जो इस वर्ष बढ़कर 28512.46 करोड़ रुपये हो गई है।
मई 2023 में भारतीय रेलवे ने 65.89 मिलियन टन कोयला, 15.23 मिलियन टन लौह अयस्क, 13.20 मिलियन टन सीमेंट की माल ढुलाई की। इसके अतिरिक्त शेष अन्य वस्तुओं में 10.96 मिलियन टन, कंटेनरों में 6.79 मिलियन टन, उर्वरक में 4.89 मिलियन टन, खाद्यान्न में 4.85 मिलियन टन और खनिज तेल में 4.23 मिलियन टन माल की ढुलाई की है।
"हंग्री फॉर कार्गो" मंत्र का पालन करते हुए भारतीय रेलवे ने व्यापार करने में आसानी के साथ-साथ प्रतिस्पर्धी कीमतों पर सेवा वितरण में सुधार के लिए निरंतर प्रयास किए हैं। कुशल नीति निर्माण द्वारा समर्थित ग्राहक केंद्रित दृष्टिकोण और व्यवसाय विकास इकाइयों के कारण रेलवे को यह महत्वपूर्ण उपलब्धि हासिल करने में मदद मिली है।
रक्षा मंत्रालय
रक्षा मंत्रालय ने "1971 में बांग्लादेश की आज़ादी" पर ऑनलाइन क्विज प्रतियोगिता आयोजित की
आगामी गणतंत्र दिवस समारोह 2021 की तैयारियों के रूप में तथा 1971 में बांग्लादेश की आज़ादी के युद्ध के पचास वर्ष पूरे होने के उपलक्ष्य में रक्षा मंत्रालय द्वारा माइगॉवके साथ मिलकर दिनांक 11 जनवरी से 22 जनवरी 2021 के बीच एक ऑनलाइन क्विज प्रतियोगिता आयोजित की जा रही है । इस क्विज प्रतियोगिता का उद्देश्य 1971 के युद्ध में प्राप्त विजय के अनेक आयामों के प्रति तथा इस युद्ध में किए गए बलिदानों के बारे में जागरूकता बढ़ा कर लोगों में देशभक्ति की भावना पैदा करना है।
क्विज में सात सांत्वना पुरस्कारों समेत 10 नकद इनाम होंगे अर्थात प्रथम, द्वितीय एवं तृतीय पुरस्कार । इसकी जानकारी निम्न है:
प्रथम पुरस्कार: 25,000/-
द्वितीय पुरस्कार: 15,000/-
तृतीय पुरस्कार: 10,000/-
सांत्वना पुरस्कार  होंगे, प्रत्येक 5000/- रुपये का ।
क्विज में 14 वर्ष या उससे अधिक की आयु के भारतीय नागरिक भाग ले सकते हैं।
यह क्विज माइगॉवपोर्टल पर निम्न लिंक में उपलब्ध है :https://quiz.mygov.in/quiz 1971-bangladesh-liberation-war-quiz/
स्वास्थ्य एवं परिवार कल्याण मंत्रालय
भारत के कुल कोविड-19 टीकाकरण कवरेज ने 115.23 करोड़ के स्तर को पार किया
पिछले 24 घंटों में 72.94 लाख से अधिक टीके की खुराक दी गई
रिकवरी दर 98.28 प्रतिशत पर पहुंची
पिछले 24 घंटों में 11,106 दैनिक नए मामले दर्ज किए गए
वर्तमान में भारत के सक्रिय मामले घटकर 1,26,620 पर
साप्ताहिक पॉजिटिविटी दर  लगातार 56 दिनों से 2 प्रतिशत से कम
पिछले 24 घंटों में 72,94,864 वैक्सीन की खुराक लगाने के साथ, भारत का कुल कोविड-19 टीकाकरण कवरेज आज सुबह 7 बजे तक की अनंतिम रिपोर्ट के अनुसार 115.23 करोड़  के पार पहुंच गया। यह उपलब्धि टीकाकरण के 1,18,39,293 सत्रों के माध्यम से हासिल की गई है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
एचसीडब्ल्यू
|
|
पहलीखुराक
|
|
1,03,81,645
|
|
|
|
दूसरीखुराक
|
|
93,79,604
|
|
एफएलडब्ल्यू
|
|
पहलीखुराक
|
|
1,83,75,320
|
|
|
|
दूसरीखुराक
|
|
1,62,71,064
|
|
18-44 आयुसमूह
|
|
पहलीखुराक
|
|
43,90,36,993
|
|
|
|
दूसरीखुराक
|
|
18,41,86,341
|
|
45 से 59 वर्षकेबीचकाआयुसमूह
|
|
पहलीखुराक
|
|
17,98,55,199
|
|
|
|
दूसरीखुराक
|
|
10,90,02,159
|
|
60 वर्षसेअधिक
|
|
पहलीखुराक
|
|
11,26,73,120
|
|
|
|
दूसरीखुराक
|
|
7,31,87,913
|
|
कुल
|
|
|
|
1,15,23,49,358
पिछले 24 घंटों में 12,789 रोगियों के ठीक होने से स्वस्थ होने वाले रोगियों  की संचयी संख्या बढ़कर 3,38,97,921 हो गई है।
भारत की रिकवरी दर बढ़कर 98.28 प्रतिशत हो गई है।
केंद्र और राज्यों/केंद्र शासित प्रदेशों द्वारा लगातार और सहयोगात्मक प्रयास से बीते 145 दिनों से लगातार 50,000 से कम दैनिक मामले दर्ज किए जा रहे हैं।
पिछले 24 घंटे में 11,106 नए मामले सामने आए हैं।
देशभर में सक्रिय मामलों की संख्या वर्तमान में 1,26,620 है। वर्तमान में सक्रिय मामले देश के कुल सक्रिय मामलों का 0.37% हैं, जो मार्च 2020 के बाद से सबसे कम है।
देश भर में टेस्टिंग क्षमता में उल्लेखनीय रूप से बढ़ोतरी के साथ, देश में पिछले 24 घंटों में 11,38,699 टेस्ट किए गए। कुल मिला कर, भारत ने अबतक 62.93 करोड़ से अधिक  जांच की जा चुकी हैं।
एक तरफ जहां, टेस्टिंग क्षमता देश भर बढ़ा दी गई है, साप्ताहिक पॉजिटिविटी दर वर्तमान में 0.92 प्रतिशत है जो बीते 56 दिनों से 2 प्रतिशत से कम है।
दैनिक पॉजिटिविटी दर आज 0.98 प्रतिशत है। दैनिक पॉजिटिविटी दर लगातार 46 दिनों से 2 प्रतिशत से कम बनी हुई है और लगातार 81 दिनों से 3 प्रतिशत से कम बनी हुई है।
रक्षा मंत्रालय
बांग्लादेश के नौसेना प्रमुख का पश्चिमी नौसेना कमान मुख्यालय का दौरा
बांग्लादेश नौसेना प्रमुख एडमिरल एम शाहीन इकबाल,एनबीपी, एनयूपी, एनडीसी, एएफडब्ल्यूसी, पीएससी ने मुंबई का दौरा किया और पीवीएसएम, एवीएसएम, वीएसएम, एडीसी एवं पश्चिमी नौसेना कमान फ्लैग के फ्लैग ऑफिसर कमांडिंग-इन-चीफ वाइस एडमिरल आर हरि कुमार के साथ 27 अक्टूबर 2021 को वार्तालाप किया। 1971 के बांग्लादेश मुक्ति संग्राम के स्वर्ण जयंती समारोह को देखते हुए बांग्लादेश नौसेना प्रमुख की 22 से 29 अक्टूबर,2021 तक की वर्तमान भारत यात्रा बेहद अहम है।
दोनों एडमिरलों ने दोनों देशों के बीच व्यापक रणनीतिक साझेदारी के एक अंग के रूप में संयुक्त कौशल, अंतर-संचालन, प्रशिक्षण, आतंकवाद-रोधी सहयोग और समग्र द्विपक्षीय सहयोग को बढ़ाने के साथ-साथ इसे और मजबूत बनाने से संबंधित विभिन्न मुद्दों पर विचार-विमर्श किया।
भारत और बांग्लादेश एक समान इतिहास, संस्कृति और भाषा से बंधे हैं। 1971 के युद्ध में दोनों राष्ट्रों के बीच सहयोग को अभी भी दोनों देशों के लोगों द्वारा बड़े गर्व और स्नेह के साथ स्वीकार किया जाता है। वार्तालाप के दौरान,एडमिरल हरि कुमार ने बताया कि भारत को 1971 में बांग्लादेश की स्वतंत्रता में योगदान देने पर गर्व है और एक राष्ट्र के रूप में, युद्ध में बांग्लादेश के गौरवशाली लोगों द्वारा निभाई गई भूमिका और बलिदान के लिए भारत उनका बेहद सम्मान करता है। उन्होंने कहा कि बांग्लादेश मुक्ति की स्वर्ण जयंती के कई स्मारक कार्यक्रमों में भारतीय उत्साहपूर्वक शामिल हो रहे हैं। एडमिरल हरि कुमार ने दौरे पर आए बांग्लादेश नौसेना प्रमुख को यह भी आश्वासन दिया कि 2022 में बांग्लादेश द्वारा अंतर्राष्ट्रीय फ्लीट रिव्यू के सफल संचालन के लिए सभी आवश्यक सहायता प्रदान की जाएगी।
कोच्चि में एएसडब्ल्यू स्कूल के पूर्व छात्र होने के नाते, सीएनएस ने दोनों नौसेनाओं के बीच प्रशिक्षण सहयोग की भी अत्यंत सराहना करते हुए जानकारी दी कि किस प्रकार दोनों नौसेनाओं के कर्मी अक्सर विशेष अभियानों, डाइविंग,विमानन प्रौद्योगिकी आदि जैसे पाठ्यक्रमों में एक-दूसरे को प्रशिक्षण प्रदान करते हैं।
सीएनएस और उनकी पत्नी को नौसैनिक सुविधाओं का भ्रमण भी कराया गया और एनडब्ल्यूडब्ल्यूए की कई पहलों के बारे में जानकारी दी गई।
स्वास्थ्य एवं परिवार कल्याण मंत्रालय
कोविड 19 पर अपडेट
देश में महामारी कोविड-19 से निपटने के सामूहिक प्रयासों के जरिए भारत सरकार राज्यों/ संघ शासित प्रदेशों के साथ मिलकर कोविड-19की रोकथाम, नियंत्रण और प्रबंधन के लिए अनेक कदम उठा रही है। इन कदमों की उच्च स्तर पर नियमित रूप से समीक्षा और निगरानी की जा रही है।
देश के सभी सरकारी और निजी मेडिकल कॉलेजों में कोविड-19 की परीक्षण की क्षमता तात्कालिक आधार पर बढ़ाने के लिए देश भर के विभिन्न प्रतिष्ठित संस्थानों को समान रूप से जिम्मेदारी सौंपने के निर्देश दिए गए हैं।इन संस्थानों से अपेक्षा की जाती है कि वे अपने आवंटित क्षेत्र के मेडिकल कॉलेजों के परामर्शदाता के रूप में कार्य करें और अपने-अपने राज्यों में कोविड-19 परीक्षण सुविधाओं की स्थापना में सहायता प्रदान करें।इन सभी संस्थानों को निर्देश दिया गया है कि वे अपनी-अपनी राज्य सरकारों के साथ निकट सामंजस्य के साथ कार्य करें।
देश में कल से कोविड-19 के पुष्ट मामलों में 909 मामलों की बढोतरी दर्ज की गई है। 716 व्यक्तियों का उपचार किया जा चुका है/अस्पताल से छुट्टी दी जा चुकी है और आज तक इससे कुल 273लोगों की मृत्यु हुई है।
सरकार प्राथमिक चिकित्सा संबंधी बुनियादी सुविधाओं की क्षमता बढ़ाने पर भी ध्यान केंद्रित कर रही है, जिनमें समर्पित अस्पताल, आइसोलेशन बेड, आईसीयू बेड और क्वारंटीन सुविधाएं शामिल हैं।देश भर में 12.04.2020 तक जहां एक ओर 8356 मामलों के लिए 1671 बिस्तरों  की आवश्यकता होने का अनुमान है, वहीं वर्तमान में कोविड-19 के समर्पित601 अस्पतालों में 1,05,980 बिस्तर उपलब्ध हैं। देश भर के समर्पित अस्पतालों में आइसोलेशन बेड्स की संख्या में और वृद्धि की जा रही है।
कोविड-19 मरीजों के इलाज की व्यवस्था के लिए देश भर में तेजी से समर्पित अस्पताल स्थापित किए जा रहे हैं। सरकारी अस्पतालों के साथ-साथ निजी क्षेत्र के विविध अस्पतालों, सार्वजनिक क्षेत्र की इकाइयों, सैन्य अस्पतालों, भारतीय रेलवे भी इन प्रयासों में योगदान दे रहे हैं। दूर-दराज के इलाकों में चिकित्सा संबंधी बुनियादी सुविधाओं में वृद्धि करने के लिए आयुध फैक्टरी बोर्ड ने विशिष्ट शिविरों का निर्माण किया है।
तैयारियों के प्रयासोंके तहत एम्स, निमहान्स जैसे राष्ट्रीय महत्व के संस्थानों के माध्यम से स्वास्थ्य कर्मियों को प्रशिक्षण प्रदान करने पर भी ध्यान केंद्रित किया जा रहा है। इन संस्थानों द्वारा वेंटिलेटर प्रबंधन, नैदानिक प्रबंधन, संक्रमण निवारण नियंत्रण, जैव-चिकित्सकीय अपशिष्ट प्रबंधन और महामारी के संबंध में ऑनलाइन प्रशिक्षण मॉड्यूल्स और वेबिनार आयोजित किए गए हैं। फ्रंटलाइन मेडिकल वर्कर्स को तैयार करने के लिए मॉक ड्रिल्स भी आयोजित की गई हैं।
कोविड-19 से संबंधित तकनीकी मामलों के बारे में सभी प्रकार की विश्वसनीय और अद्यतन जानकारी, दिशानिर्देशों एवं परामर्शों के लिए कृपया नियमित रूप से : https://www.mohfw.gov.in/ देखें।
कोविड-19 से संबंधित तकनीकी प्रश्नों को technicalquery.covid19[at]gov[dot]inऔर अन्य प्रश्नों को ncov2019[at]gov[dot]inपर ई-मेल के माध्यम से भेजा जा सकता है ।
कोविड-19 के बारे में किसी भी प्रश्न के बारे में कृपया स्वास्थ्य एवं परिवार कल्याण मंत्रालय को हेल्पलाइन नम्बर : +91-11-23978046 या 1075  पर सम्पर्क करें। राज्यों/संघशासित प्रदेशों के हैल्पलाइन नम्बरों की सूची https://www.mohfw.gov.in/pdf/coronvavirushelplinenumber.pdf पर भी उपलब्ध है।
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह ने कहा प्रधानमंत्री नरेन्द्र मोदी जम्मू-कश्मीर में जमीनी स्तर पर लोकतंत्र को सशक्त बनाने के लिए प्रतिबद्ध हैं
डॉ. जितेन्द्र सिंह शहरी शासन पर तीन दिवसीय ओरिएंटेशन कार्यक्रम का समापन होने के बाद भारतीय लोक प्रशासन संस्थान  में श्रीनगर नगर निगम के उपमहापौर और पार्षदों के साथ बातचीत कर रहे थे
डॉ. जितेंद्र सिंह ने कहा कि 73वें और 74वें संविधान संशोधन अधिनियमों का धीमी गति से कार्यान्वयन विरासत में प्राप्त मुद्दे हैं, जिनका समाधान सौहार्दपूर्ण तरीके से किया जाएगा
केंद्रीय विज्ञान और प्रौद्योगिकी एवं पृथ्वी विज्ञान राज्यमंत्री  और प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्यमंत्री, डॉ. जितेंद्र सिंह ने कहा प्रधानमंत्री नरेन्द्र मोदी जम्मू-कश्मीर में जमीनी स्तर पर लोकतंत्र को सशक्त बनाने के लिए प्रतिबद्ध हैं।
शहरी शासन पर तीन दिवसीय ओरिएंटेशन कार्यक्रम का समापन होने के बाद भारतीय लोक प्रशासन संस्थान  में श्रीनगर नगर निगम के उपमहापौर और पार्षदों के साथ बातचीत करते हुए, डॉ. जितेंद्र सिंह ने कहा कि 2014 में प्रधानमंत्री श्री नरेन्द्र मोदी ने सत्ता ग्रहण करने के पहले दिन ही स्पष्ट कर दिया था कि वे जम्मू-कश्मीर और उत्तर पूर्व जैसे देश के सभी गौण क्षेत्रों को देश के बाकी क्षेत्रों के समकक्ष लेकर आएंगे।
पार्षदों द्वारा की गई शिकायतों पर कि जम्मू-कश्मीर में 73वें और 74वें संविधान संशोधन अधिनियमों के माध्यम से ग्रामीण क्षेत्रों में पंचायती राज प्रणाली और शहरी क्षेत्रों में नगरपालिका प्रणाली को जम्मू-कश्मीर में पूर्ण रूप से से लागू नहीं किया जा रहा है, डॉ. जितेंद्र सिंह ने कहा कि ये विरासत में प्राप्त मुद्दे हैं और समय के साथ इनका समाधान सौहार्दपूर्ण तरीके से कर लिया जाएगा।
डॉ. जितेंद्र सिंह ने कहा कि प्रधानमंत्री श्री नरेन्द्र मोदी ने इन लक्ष्यों की प्राप्ति के लिए जिस जुनून और गति के साथ काम किया है, उसका पता इस तथ्यों से चलता है कि जम्मू-कश्मीर में पंचायतों का चुनाव सुनिश्चित करने के लिए, प्रधानमंत्री ने न केवल अपना दृढ़ संकल्प दिखाया बल्कि जम्मू-कश्मीर में पहली बार जिला विकास परिषद का चुनाव कराकर इतिहास भी रच दिया। डॉ. सिंह ने कहा कि जम्मू-कश्मीर पिछले कुछ वर्षो से न केवल विकास के मार्ग पर अग्रसर है, बल्कि प्रत्येक क्षेत्र में समान विकास सुनिश्चित करने का ठोस उपाय भी किया जा रहा है।
डॉ. जितेंद्र सिंह के साथ बातचीत में श्री परवेज अहमद कादरी, उपमहापौर, श्रीनगर नगर निगम और 19 अन्य पार्षदों श्रीमती शमीमा खान, श्रीमती सईदा, श्रीमती जमीला अख्तर, श्रीमती शेख हसीना, श्रीमती कुलसुमा बानो, श्री बशीर अहमद मीर, सुमैरा अख्तर, नीलोफर खान, जरीना अख्तर, गुलाम नबी सोफी, अब्दुल वाहीद डार, एजाज रसूल भट, मोहम्मद सलीम भट्ट, आशिक हुसैन भट्ट, मोहम्मद अशरफ पलपोरी, जुबैर फैयाज डार और इनायत हुसैन मीर भी शामिल हुए।
एमजी/एएम/एके/वाईबी
(Visitor Counter : 122
रक्षा मंत्रालय
रक्षा मंत्री ने ताशकंद की अपनी यात्रा के पहले दिन अपने उज्बेक, कजाख और बेलारूसी समकक्षों के साथ द्विपक्षीय बैठकें कीं; तीनों देशों के साथ रक्षा सहयोग बढ़ाने के तरीकों पर चर्चा हुई
श्री राजनाथ सिंह कल शंघाई सहयोग संगठन के रक्षा मंत्रियों की बैठक में भाग लेंगे
रक्षा मंत्री श्री राजनाथ सिंह दिनांक 23 अगस्त, 2022 को तीन दिवसीय आधिकारिक यात्रा पर ताशकंद, उज्बेकिस्तान पहुंचे। अपनी व्यस्तताओं के पहले दिन श्री राजनाथ सिंह ने अपने उज़्बेक समकक्ष लेफ्टिनेंट जनरल बखोदिर कुर्बानोव के साथ द्विपक्षीय बैठक की। इसके अलावा कजाकिस्तान के रक्षा मंत्री कर्नल जनरल झाकसिलीकोव रुस्लान झाक्सलीकोव और बेलारूसी रक्षा मंत्री लेफ्टिनेंट जनरल विक्टर ख्रेनिन के साथ भी रक्षा मंत्री ने द्विपक्षीय बैठकें की।
इन बैठकों के दौरान तीनों देशों के साथ रक्षा सहयोग के समस्त आयामों की समीक्षा की गई, जिसमें पारस्परिक रूप से लाभप्रद सहयोग के विस्तार के अवसरों की पहचान करने पर ध्यान केंद्रित किया गया। साथ ही आपसी हित के मुद्दों पर भी चर्चा हुई।
दिनांक 24 अगस्त, 2022 को रक्षा मंत्री शंघाई सहयोग संगठन  के सदस्य देशों के रक्षा मंत्रियों की वार्षिक बैठक में भाग लेंगे। बैठक के दौरान एससीओ सदस्य देशों के बीच रक्षा सहयोग के मुद्दों पर चर्चा की जाएगी। विचार-विमर्श के बाद एक संयुक्त विज्ञप्ति जारी होने की उम्मीद है।
ताशकंद में अपने प्रवास के दौरान श्री राजनाथ सिंह दिवंगत प्रधानमंत्री लाल बहादुर शास्त्री के स्मारक पर श्रद्धांजलि अर्पित करेंगे और उज्बेकिस्तान में प्रवासी भारतीयों से मुलाकात भी करेंगे।
राष्ट्रपति सचिवालय
राष्ट्रपति का गुरु तेग बहादुर जी के ‘शहीदी दिवस’ की पूर्व संध्या पर संदेश
राष्ट्रपति श्रीमती द्रौपदी मुर्मु ने गुरु तेग बहादुर जी के ‘शहीदी दिवस’ की पूर्व संध्या पर अपने संदेश में कहा-
“मैं गुरु तेग बहादुर जी के शहीदी दिवस के अवसर पर, उन्हें श्रद्धांजलि अर्पित करती हूं।
गुरु तेग बहादुर जी ने धर्म की रक्षा के लिए अपने प्राणों का बलिदान दिया था इसीलिए उनके बारे में सही ही कहा जाता है कि "सिर दिया पर सार न दिया।" उनके बलिदान को सदैव याद किया जाएगा।
उनका यह बलिदान समस्त मानवता के लिए था, जिसके लिए उनको ‘हिन्द की चादर’ कहा गया है।
आइए हम सब गुरु तेग बहादुर जी के एकता और भाईचारे के जीवन मूल्यों को अपनाने का संकल्प लें।”